**Andenne** er en kommune i den belgiske provinsen Namur.

Historie
--------

I Sclayn i dette området finnes grotter (*Grotte Scladina*) med rester etter 130.000 år gamle bosetninger.

Etter en pilegrimsferd til Roma skal Begga av Landen - datter av Pipin av Landen - ha grunnlagt klostret i Andenne i 692, der hun siden levde som abbedisse frem til sin død i 693. Hun var mor til Pipin av Herstal og farmor til Karl Martell. Etter legenden skal Karl ha vokst opp ved klosteret der han som barn skal ha drept en i trakten herjende bjørn. Som minne av dette benytter byen Andenne fortsatt en bjørn som sitt symbol.

I 883 ble området plyndret av normannere. Greven av Namur lot ødelegge byen i 1059. Tropper fra Liège plyndret byen i 1152 og 1155. Andenne ble også hardt rammet under den såkalte Kukrigen (*Guerre de la vache*) mellom greven av Namur og fyrstbiskopen av Liège 1275–1278. Fiendskapet mellom Liège og Namur fortsatte på 1400-tallet. Blant annet herjet stryker fra Liège trakten omkring Andenne i 1429. Byen ble atter plyndret i 1467, denne gang av flyktende styrker fra Liège etter slaget ved Brustem.

Allerede i middelalderen ble Andenne kjent for sin leire, som egnet seg godt for keramikk. Byen har siden da vært knyttet til steingodsproduksjon av forskjellig slag. På 1700-tallet startet også en omfattende produksjon av leirpiper og fajanse i Andenne. Det finnes et keramikkmuseum i byen - *Musée de la Céramique*, og en liten leirpipeproduksjon i Andenelle (*Piperie d’Andenelle*).

I årene 1764–1778 ble det bygd en stiftskirke i Andenne: Sainte-Begge. Her er den hellige Beggas relikviekrin.

Under første verdenskrig ble Andenne tatt av tyske styrker i august 1914. Under den tyske okkupasjonen lot de tyske styrkene 218 sivile henrette som hevn for angrep fra belgiske motstandsmenn; dette regnes som del av den såkalte voldtekten av Belgia tidlig i krigen.

I 1977 ble byen Andenne sammenslått med omkringliggende landskommuner. Kommunen Andenne er i dag inndelt i ti områder: Andenne, Bonneville, Coutisse, Landenne, Maizeret, Namêche, Sclayn, Seilles, Thon-Samsom og Vezin.

I byens østre utkant ligger den gamle landsbyen Andenelle der en av Belgias best bevarte romanske kirker fra 1112 ligger.

Referanser
----------

1. ↑  «Andenne». Statbel. Besøkt 2. mars 2021.

Eksterne lenker
---------------

* (fr) Offisielt nettsted Rediger på Wikidata

* (en) Andenne – kategori av bilder, video eller lyd på Commons Rediger på Wikidata

| * v
* d
* r
Namur |
| --- |
| Dinant | Anhée **·** Beauraing **·** Bièvre **·** Ciney **·** Dinant **·** Gedinne **·** Hamois **·** Hastière **·** Havelange **·** Houyet **·** Onhaye **·** Rochefort **·** Somme-Leuze **·** Vresse-sur-Semois **·** Yvoir | Belgias flagg |
| Namur | Andenne **·** Assesse **·** Eghezée **·** Fernelmont **·** Floreffe **·** Fosses-la-Ville **·** Gembloux **·** Gesves **·** Jemeppe-sur-Sambre **·** La Bruyère **·** Mettet **·** Namur **·** Ohey **·** Profondeville **·** Sambreville **·** Sombreffe |
| Philippeville | Cerfontaine **·** Couvin **·** Doische **·** Florennes **·** Philippeville **·** Viroinval **·** Walcourt |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |